**Կարին Սիգնհիլդ Հերմանսոն** (շվեդ.՝ Karin Signhild Hermansson, առավել հայտնի է որպես **Կական Հերմանսոն** (շվեդ.՝ Kakan Hermansson, օգոստոսի 7, 1981(1981-08-07), Q10602529?, Լունդի կոմունա, Մալմյոհուս համայնք, Շվեդիա), շվեդ հեռուստահաղորդավարուհի, ռադիոհաղորդավարուհի, կատակերգու և արվեստի գործիչ։

Կենսագրություն
--------------

### Հեռուստահաղորդավարուհու գործունեություն

Կական Հերմանսոնը ծնվել է 1981 թվականի օգոստոսի 7-ին Լունդ քաղաքում։ Հայրը` Յան Հերմանսոնը, համալսարանում կրոնի հոգեբանության դասախոս էր։ Ծնողներն աշխատավոր դասից են, 1960-ական և 1970-ական թվականներին մասնակցել են ձախ քաղաքական շարժումներին։

Առաջին անգամ համազգային ճանաչում է ստացել 2008-2009 թվականներին` «ZTV» ալիքի «Locash» կատակերգական սերիալին մասնակցելուց հետո։ Նրա կերպարը՝ Ստոկհոլմի հարավային արվարձաններից մեկի բնակչուհի, հիփ-հոփով զբաղվող Կականը, հիմնված է նրա վրա։ Սերիալն ունեցել է երեք եթերաշրջան։

2010 թվականին Կականը շվեդ մոդել և երաժիշտ Յուլիա Ֆրեյի հետ կազմավորել է «Kaka och Julia» դուետը։ Նրանց կատակերգական տեսահոլովակները մեծ տարածում են ստացել համացանցում, ինչի կապակցությամբ ցուցադրվել են շվեդական «SVT» հեռուստատեսության կենտրոնական ալիքի «SVT Humor» հումորային շոուում։ Ավելի ուշ «SVT»-ն Կականին և Յուլիային առաջարկել է վարել սեփական հեռուստատեսային շոուն` «Kaka på Kaka»: Այս շոուում աղջիկները հարցազրույց են վերցրել տարբեր հայտնի մարդկանցից։ Այն եթեր է հեռարձակվել երկու եթերաշրջան։

Կականը բազմիցս աշխատել է լրագրող Փեր Լեռնստրեմի հետ։ 2013 թվականին եղել է «TV4» հեռուստաալիքով Լեռնստրյոմի վարած «Veckans Svensk» ծրագրի լրահաղորդը, ինչպես նաև «TV4»-ի «Idol 2013» շոուի ժամանակ եղել է նրա օգնականը։ Նրանք նաև միասին շվեդական ռադիոյով վարել են «PP3» հաղորդումը։

2014 թվականի հունիսի սկզբին Հերմանսոնը դարձել է «Sveriges Radio P1»-ի «Sommar i P1» առաջատար ռադիոշոուներից մեկի հաղորդավարը։ Շոուում նրա հայտնվելուն նվիրված մամլո ասուլիսի ժամանակ սկանդալ է տեղի ունեցել։ Կականը «Sveriges Radio»-ի ղեկավարների ընտրության համար խստորեն քննադատել է մշակութային բազմազանության բացակայությունը` ասելով. «Ես խիստ զայրանում եմ այն բանի համար, որ բոլորը, ովքեր այստեղ նստած են, սպիտակամորթ են։ Մենք չենք ներկայացնում (ամբողջ) Շվեդիան», - ասել է նա։ Կականի արտահայտությունը միանշանակ չի գնահատվել հասարակության մեջ. նրան քննադատել են նույնիսկ մշակութային փոքրամասնությունների մի շարք ներկայացուցիչներ, այդ թվում` լրագրող Մուստաֆա Ջանը «Aftonbladet» թերթում։

2016 թվականին Կականին առաջարկել են մասնակցել «Audi Q2»-ի գովազդին, սակայն շուտով «Audi» ընկերությունը ստիպված է եղել դադարեցնել նրա հետ համագործակցությունը։ Դրա պատճառ է դարձել այրատյաց մեկնաբանությունը, որը Կականը Թվիթթերում թողել է 2012 թվականին, և որը 4 տարի անց գրավել է սոցցանցերի օգտատերերի ուշադրությունը։ Այդ միջադեպից հետո ստիպված է եղել ներողություն խնդրել իր անձնական բլոգում, որից հետո նրա ներողությունը վերատպել է «Expressen» թերթը։

### Ստեղծագործություն

Կական Հերմանսոնն ավարտել է «Konstfack»-ը (Ստոկհոլմի արվեստի, արհեստների և դիզայնի համալսարան)։ Որպես դիպլոմային նախագիծ՝ կազմակերպել է նեյլ-արտին նվիրված համաժողով։ Ներկայումս նա հիմնականում աշխատում է կերամիկայի հետ, նրա աշխատանքներն արտահայտում են սեռի, խավի և սեքսուալության մասին գաղափարներ։ Կականի աշխատանքների ցուցահանդեսներն անցկացվել են Ստոկհոլմի Նաու թանգարանում և Քրիստիանսթադի քաղաքային խորհրդի թանգարանում. վերջին ցուցահանդեսը տեղի է ունեցել Թվիթթերում այրատյացական գրառման հրապարակման հետ կապված սկանդալից հետո, ինչը Կականին ստիպել է Ֆեյսբուքում ցուցահանդեսի հանրային էջում մեկնաբանությունները փակել՝ մեծ թվով քննադատական մեկնաբանությունների պատճառով։ 2014 թվականի մայիսի 28-ին Հերմանսոնը գեղարվեստական ցուցահանդես է անցկացրել Գյոթեբորգի «West Pride» ԼԳԲՏ փառատոնի ժամանակ։

2013 թվականից Կականը «Կանանց նոր խումբ» (շվեդ.՝ Den nya kvinnogruppen) գեղարվեստական կոլեկտիվի վեց անդամներից մեկն է։ Այն ստեղծվել է` ի պատասխան Շվեդիայի արվեստի ասպարեզում արական սեռի արվեստագետների գերիշխանության։

Անձնական կյանք
--------------

Կական Հերմանսոնն իրեն նույնականացնում է որպես լեսբուհի, արմատական ֆեմինիստուհի. և անարխիստուհի։ Ըստ քաղաքական հայացքների` ձախ է։ Քննադատել է ինքնավար ձախերին այն բանի համար, որ իրենց շարքերում շատ են միջին խավի մարդիկ, որոնց խորթ են աշխատանքային դասի շահերը։

Կականի բնակակցուհին Հաննա Օստրովսկին է (շվեդ.՝ Hanna Ostrovski), որը նրանից մեծ է 6 տարով։ 2018 թվականին նրանց ընտանիքում հայտնվել է տղա, որին լույս աշխարհ է բերել Կականը։

Ծանոթագրություններ
------------------

1. 1 2  ČSFD (չեխերեն) — 2001.
2. 1 2 3 4 5  Sveriges befolkning 2000 (շվեդերեն) — Sveriges Släktforskarförbund, 2020.
3. 1 2 3  *Carlsson-Andersson Fredric, Piskin Atilla* En knuten näve i fickan: om klass, normer och vänstern. — Malmö: Yelah. — ISBN 978-91-977361-0-7
4. ↑  «Ta plats – dörrar öppnas». *Sydsvenskan* (շվեդերեն). Արխիվացված է օրիգինալից 2015 թ․ մարտի 26-ին. Վերցված է 2014 թ․ հունիսի 4-ին.
5. ↑  «Kaka på Kaka ger tysta röst». *Svenska Dagbladet* (շվեդերեն). Արխիվացված է օրիգինալից 2013 թ․ հոկտեմբերի 13-ին. Վերցված է 2014 թ․ հունիսի 4-ին.
6. ↑  «Kakan söker veckans svensk» (շվեդերեն). QX.se. Արխիվացված օրիգինալից 2013 թ․ նոյեմբերի 1-ին. Վերցված է 2014 թ․ հունիսի 4-ին.
7. ↑  «Per Lernström leder "Idols" comeback – och hon blir ny sidekick». *Aftonbladet* (շվեդերեն). Արխիվացված օրիգինալից 2013 թ․ նոյեմբերի 1-ին. Վերցված է 2014 թ․ հունիսի 4-ին.
8. ↑  «Kakan Hermansson kritiserar 'Sommar i P1'». *Aftonbladet* (շվեդերեն). Արխիվացված օրիգինալից 2014 թ․ հունիսի 3-ին. Վերցված է 2014 թ․ հունիսի 4-ին.
9. ↑  «"Kakan" Hermansson sågar Sommar i P1» (շվեդերեն). Sveriges Television. Արխիվացված օրիգինալից 2014 թ․ հունիսի 6-ին. Վերցված է 2014 թ․ հունիսի 6-ին.
10. ↑  «Jag är sjukt svensk». *Aftonbladet* (շվեդերեն). Արխիվացված օրիգինալից 2014 թ․ հունիսի 6-ին. Վերցված է 2014 թ․ հունիսի 6-ին.
11. ↑  «Audi avslutar samarbete med Kakan Hermansson». *Dagens Industri*. 2016 թ․ նոյեմբերի 15. Արխիվացված օրիգինալից 2016 թ․ նոյեմբերի 16-ին. Վերցված է 2016 թ․ նոյեմբերի 15-ին.
12. 1 2  «Polisbevakning på museum efter hatet mot Kakan Hermansson». SVT Nyheter - Skåne. 2016 թ․ նոյեմբերի 19. Արխիվացված օրիգինալից 2016 թ․ նոյեմբերի 19-ին. Վերցված է 2016 թ․ նոյեմբերի 20-ին.
13. ↑  Karin «Kakan» Hermansson. «Alla människor bär på saker de ångrar», expressen.se, 17 november 2016. Åtkomst den 20 november 2016.
14. ↑  «Exhibitions 2009– 2013». Gustavsbergs Konsthall. Արխիվացված է օրիգինալից 2016 թ․ մարտի 4-ին. Վերցված է 2014 թ․ հունիսի 4-ին.
15. ↑  «Kakan och Roxy Farhat tar farväl till män». *Svenska Dagbladet* (շվեդերեն). Արխիվացված է օրիգինալից 2014 թ․ հունվարի 5-ին. Վերցված է 2014 թ․ հունիսի 4-ին.
16. ↑  «Kakan Hermansson ställer ut konst under West Pride» (շվեդերեն). Sveriges Radio. Արխիվացված օրիգինալից 2014 թ․ հունիսի 6-ին. Վերցված է 2014 թ․ հունիսի 6-ին.
17. ↑  «Missionen är att demokratisera konsten» (շվեդերեն). Արխիվացված օրիգինալից 2014 թ․ ապրիլի 28-ին. Վերցված է 2014 թ․ հունիսի 4-ին.
18. ↑  «Rakt på sak med Kakan Hermansson». *Helsingborgs Dagblad* (շվեդերեն). Արխիվացված օրիգինալից 2014 թ․ փետրվարի 4-ին. Վերցված է 2014 թ․ հունիսի 4-ին.
19. ↑  «Moraltestet: Kakan Hermansson». Sveriges Radio. 2012 թ․ ապրիլի 19. Արխիվացված օրիգինալից 2016 թ․ նոյեմբերի 16-ին. Վերցված է 2016 թ․ նոյեմբերի 15-ին.
20. ↑  KAKAN HERMANSSONS BABYLYCKA MED FLICKVÄNNEN — Stoppapressarna

Արտաքին հղումներ
----------------

* Блок Какан Херманссон на Blogspot (содержит изображения её работ)
* Официальный сайт Новой женской группы Արխիվացված 2018-08-10 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կական Հերմանսոն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · MusicBrainz · MusicBrainz |
|  |
| Չափորոշչային վերահսկողություն | LIBRIS: 396574 · VIAF: 5284147270699435700004 · WorldCat VIAF: 5284147270699435700004 |

 |